ಕಾಕರಾಪಾರ್ ಅಣು ವಿದ್ಯುತ್ ಸ್ಥಾವರ3 ಯಶಸ್ವಿ ನಿರ್ಮಾಣ: ನರೇಂದ್ರ ಮೋದಿ ಶ್ಲಾಘನೆ ನವದೆಹಲಿ: ಗುಜರಾತಿನಲ್ಲಿರುವ ಕಾಕರಾಪಾರ್ನ ಮೂರನೇ ಹಂತದ ಅಣು ವಿದ್ಯುತ್ ಸ್ಥಾವರದ ನಿರ್ಮಾಣ ಕಾರ್ಯವನ್ನು ಯಶಸ್ವಿಯಾಗಿ ಪೂರ್ಣಗೊಳಿಸಿದ್ದಕ್ಕಾಗಿ ಪ್ರಧಾನಿ ನರೇಂದ್ರ ಮೋದಿ ಅವರು ವಿಜ್ಞಾನಿಗಳಿಗೆ ಬುಧವಾರ ಅಭಿನಂದನೆ ಸಲ್ಲಿಸಿದ್ದಾರೆ. ಟ್ವೀಟ್ ಮೂಲಕ ಹರ್ಷ ವ್ಯಕ್ತಪಡಿಸಿರುವ ಪ್ರಧಾನಿ ಅವರು, ದೇಶೀಯವಾಗಿ ತಯಾರಾಗಿರುವ ಈ ರಿಯಾಕ್ಟರ್ ಮೇಕ್ ಇನ್ ಇಂಡಿಯಾ ಅಭಿಯಾನಕ್ಕೆ ಅದ್ಭುತ ಉದಾಹರಣೆ. ಇದು ಭವಿಷ್ಯದ ಸಾಧನೆಗಳಿಗೆ ಹಾದಿಯಾಗಲಿದೆ ಎಂದು ಮೆಚ್ಚುಗೆ ವ್ಯಕ್ತಪಡಿಸಿದ್ದಾರೆ. ಈ ಸ್ಥಾವರವು 700 ಮೆಗಾ ವಾಟ್ ವಿದ್ಯುತ್ ಉತ್ಪಾದನೆಯ ಸಾಮರ್ಥ್ಯದ್ದಾಗಿದೆ.